**KVIZ – BONTON PRI JEDI**

Za mizo se je potrebno primerno vesti, temu pravimo BONTON ZA MIZO.

Preveri se koliko veš.

**1. Kaj naredimo s prtičkom preden začnemo jesti?**

a) Prtiček razgrnemo in si ga položimo na kolena.

b) Prtiček si zavežemo okoli vratu.

c) Prtiček postavimo pod krožnik, da nas ne bo motil.

**2. Kdaj pričnemo jesti kosilo ali večerjo?**

a) Ko nam postrežejo hrano.

b) Ko imajo vsi krožnike s hrano pred seboj.

c) Ko prične jesti gostitelj (oziroma starši).

**3. Kaj storiš če opaziš, da na mizi kaj manjka?**

a) Opomniš mamo, da je pozabila.

b) Vstaneš in to stvar prineseš.

c) Nič, tiho počakaš, da kdo drug prvi opazi.

**4. Med obrokom moraš na stranišče. Kaj narediš?**

a) Rečeš: Oprostite, moram lulat/ kakat.

b) Rečeš: Oprostite, takoj bom nazaj.

c) Ničesar ne reče, vstaneš in greš.

č) Tiho »trpiš« do konca obroka.

**5. Kaj počneš z dlanmi, medtem ko ješ?**

a) Položiš jih na svoja stegna ali na mizo.

b) Daš jih v žep.

c) Ker je dolgčas, bobnaš s prsti po mizi.

**6. Ali je med jedjo primerno brati časopis?**

a) Da, če o prebranih novicah poveš tudi ostalim.

b) Da, vendar le pri zajtrku, nikakor ne pri kosilu ali večerji.

c) Da, vendar le če je časopis lepo zložen in ne ovira ostalih.

č) Ne, branje časopisa je ravno tako nevljudno kot gledanje televizije ali brskanje po mobitelu.

**7. Ali lahko med jedjo govorimo?**

a) Da, vendar le če imamo kaj pametnega za povedat.

b) Da, vendar le ko imamo prazna usta.

c) Med jedjo ne smemo govoriti.

**8. Ali lahko domače živali hranimo pri mizi?**

a) Da, vendar jim vržemo kosti in meso na tla.

b) Ne, ker imajo domače živali svojo posodo in moramo paziti na čistočo prostora v katerem jemo.

c) Da, za njih pripravimo dodaten pogrinjek na mizi.

**9. Katere jedi NE jemo z roko?**

a) Piškote in razno drobno pecivo

b) perutnino pri obiranju

c) solato

č) jagode, češnje, slive

**10. Imate obrok, ki vključuje omako, v katero lahko npr. pomakaš kruh. Je prav, da ga pomočiš, odgrizneš in nato tako nadaljuješ?**

a) Da.

b) Ne.

**11. Mama skuha hrano, ki je nisi še nikoli poskusil. Kaj storiš?**

a) Počakaš, da se vsi obrnejo proč in jo spraviš v robček pod mizo.

b) Hrano poskusiš, če ti ni všeč, po njej drezaš z vilicami in jo pustiš.

c) Poveš, da te hrane še nisi jedel, a si jo pripravljen poskusiti – vzameš jo le za grižljaj. Ko poješ, vzameš še, če ti je všeč.

**12. Kako odložimo pribor ko končamo z jedjo?**

a) Položimo jih vzporedno na krožnik.

b) Položimo jih na mizo.

c) Odložimo jih na rob krožnika.